Diari Oficial de la Generalitat Valenciana


Sumari del DOGV 4620, del 31-10-2003 (2003/11759)

RESOLUCIÓ de 10 d'octubre de 2003, del director general de Transports, relativa a l'adjudicació de cinc autoritzacions d'autotaxi de l'Àrea de Prestació Conjunta de Castelló.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11843


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 10 d'octubre de 2003, del director general de Transports, relativa a l'adjudicació de cinc autoritzacions d'autotaxi de l'Àrea de Prestació Conjunta de Castelló. [2003/S11381]
  
Atés que ha transcorregut el termini de presentació d'al·legacions sobre la llista amb la puntuació provisional resultat de la valoració realitzada per la Comissió de Qualificació, la Presidència de la Comissió de Qualificació del concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló eleva la següent proposta de resolució, d'acord amb els següents
  
Fets
  
1. Amb data 16 d'octubre de 2001, José Vicente Monfort Mor va sol·licitar, en representació del Sector de les Associacions del Taxi de UGT, l'ampliació d'autoritzacions de l'Àrea de Prestació Conjunta de Castelló.
  
2. El Servici Territorial de Transports de Castelló, durant el mes d'octubre, va sol·licitar informe als ajuntaments afectats, a les agrupacions professionals, a les centrals sindicals i a les associacions de consumidors.
  
3. Rebuts els informes, el Servici Territorial de Transports de Castelló, amb data 5 de novembre de 2002, realitza un informe favorable a l'ampliació, que és elevat a la Direcció General de Transports amb data 11 de novembre de 2002.
  
4. La Junta Superior de Transports, realitzada amb data 3 de desembre de 2002, informa favorablement sobre l'ampliació del nombre d'autoritzacions de l'Àrea de Castelló. D'acord amb els paràmetres reglamentaris i la proposta del Servici Territorial, l'informe es referix a un increment de 5 autoritzacions.
  
5. Després de l'oportuna tramitació administrativa, el Diari Oficial de la Generalitat Valenciana, de 3 de febrer de 2003, publica la Resolució de 23 de gener de 2003, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló. En la resolució esmentada apareixen les bases del concurs.
  
6. Per mitjà de Resolució de 13 de febrer de 2003, el director general de Transports procedix al nomenament dels membres de la Comissió Qualificadora del concurs.
  
7. Presentades les oportunes sol·licituds pels interessats a participar en el concurs, la Comissió Qualificadora es reunix, amb data 25 de juny de 2003, per a procedir a l'estudi, la baremació i la puntuació dels concursants, i elaboren la llista provisional de les puntuacions, que és publicada en el Diari Oficial de la Generalitat Valenciana, de 18 de setembre de 2003, i s'indica que, en el cas que no es presentaren al·legacions, esta llista provisional passarà a ser definitiva de forma automàtica.
  
8. El president de la Comissió eleva al director general de Transports una còpia de l'acta de la reunió de la Comissió Qualificadora, de 25 de juny de 2003, i una proposta de resolució per a l'adjudicació de les cinc autoritzacions d'autotaxi per a l'Àrea de Prestació Conjunta de Castelló.
  
A estos fets se li apliquen els següents
  
Fonaments de dret
  
1. L'article cinqué i següents de l'Orde de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló, per als servicis de transport públic de viatgers en automòbils de turisme (DOGV de 30.08.1991), establixen el procediment i criteris fonamentals per a la creació i atorgament de noves autoritzacions de taxi en l'Àrea de Castelló.
  
2. La base vuitena i novena de les bases de la convocatòria per a l'adjudicació de cinc autoritzacions en l'Àrea de Prestació Conjunta de Castelló, contingudes en la Resolució de 23 de gener de 2003, del director general de Transports per la qual es convoca concurs públic per a l'adjudicació de cinc autoritzacions d'autotaxi d'Àrea de Prestació Conjunta de Castelló, especifiquen el procediment a continuar per a l'adjudicació d'estes autoritzacions.
  
3. La competència per a l'adjudicació d'estes autoritzacions correspon al director general de Transports, d'acord amb la citada base novena de la resolució esmentada, en relació amb l'article seté de la mencionada Orde de 15 de juliol de 1991.
  
Per tot això, es proposa resoldre:
  
1. Adjudicar les cinc autoritzacions d'autotaxi de l'Àrea de Prestació Conjunta de Castelló, creades per Resolució de 18 de setembre de 2000, del director general de Transports, a les persones següents:
  
Autorització núm. 98, a Jorge Andreu Sebastián (25894929V)
  
Autorització núm. 99, a Manuel Martínez Valero (13272753B)
  
Autorització núm. 100, a Juan Vicent Monfort Mor (86916117T)
  
Autorització núm. 101, a José Atienza García (49733150T)
  
Autorització núm. 102, a Manuel B. Castillo Julián (22098319D)
  
2. Els nous titulars d'autorització han de començar a prestar el servici, amb els vehicles adscrits a cada una d'estes, en el termini màxim de seixanta dies naturals, comptadors des de la data de notificació de l'adjudicació, després d'haver obtingut la corresponent autorització de Transports documentada en l'oportuna targeta.
  
3. El servici de taxi es prestarà d'acord amb el que establixen les bases de la convocatòria del concurs i amb la normativa vigent en matèria de servici públic de viatgers en automòbils de turisme.
  
4. Qualsevol incompliment del contingut de la present resolució, així com del contingut de les bases de la convocatòria aplicable als actes d'adjudicació i prestació del servici, així com de la normativa vigent d'autotaxis, donarà lloc a la revocació de l'autorització.
  
Contra la present resolució, que no esgota la via administrativa, es pot interposar un recurs d'alçada, davant del secretari autonòmic d'Infraestructures, en el termini d'un mes, a partir del dia següent de la seua publicació en el Diari Oficial de la Generalitat Valenciana, d'acord amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que es puga interposar qualsevol altre recurs o acció que s'estime procedent.